open-index/open-wikipedia-markdown huggingface dataset:
Oddbjørn Jonstad

**Oddbjørn Olav Jonstad** (født 1944) fra Naustdal er en norsk politiker (FrP, senere Norsk Folkeparti) som på slutten av 1990-tallet markerte seg som sterk innvandringsmotstander. Synspunktene vakte dengang såpass oppsikt at han ble ekskludert fra Fremskrittspartiet i 1999. Han har senere ledet et nasjonalistisk småparti og et innvandringskritisk nettsted.

Etter examen artium på Firda Gymnas på Sandane og militærtjeneste i Vardø i Nord-Norge, utdannet Jonstad seg til sivilingeniør (elektro) på NTH (nå NTNU). Han kom til Oppegård i 1979 og ble i 1987 valgt inn i kommunestyret for Fremskrittspartiet, noen år senere også inn i formannskapet. Han var formann for lokalpartiet i mange år. Han ble landskjent i 1999 da han tok til orde for at flyktninger og asylsøkere skulle bo i leirer til de trygt kunne reise hjem igjen. Hen ble like etter ekskludert fra FrP. Han gjorde seg også bemerket ved å foreslå for kommunestyret å erklære Oppegård som sosialistfri sone. Etter eksklusjonen i 1999 dannet han Norsk Folkeparti. Partiet stilte til valg med Jonstad på topp i alle fylker i 2001, men fikk bare 0,06 prosent av stemmene på landsbasis. I 2002 ble partiet splittet. Jonstad ble kastet som leder, og partiet skiftet navn til  Nasjonalalliansen. Jonstad ble siden leder for restene av det opprinnelige Norsk Folkeparti.

Høsten 1999 gikk han ut og kritiserte NRKs programledere med innvandrerbakgrunn. Jonstad ønsket ikke programledere som han mente opptrådte «unorske på skjermen». I 2007 kom han med lignende utspill i forbindelse med 17. maifeiringen.

I august 2011 publiserte han lister med personer han klassifiserer som innvandringsvennlig på nettstedet Korsfarer.no. I 2015 etablerte Jonstad nettstedet milorg.no, der han sammenligner innvandringen til Norge med okkupasjonen under andre verdenkrig, og argumenterer for at «Storting, regjering, høyesterett og media er på okkupantenes side &ndash; som naziregjeringen under krigen».

Våren 2019 var Jonstad immatrikulert som student ved juridisk fakultet ved Universitetet i Oslo, men er pr. 2020 ikke lenger tilknyttet fakultetet.

Utover dette har Jonstad skrevet fire lokalhistoriske bøker og utarbeidet et billedleksikon om Oppegård. 

## Referanser
Wario

**Wario** er en fiktiv videospillfigur fra Nintendo. Han ble lagd som en motstander av Mario, og har siden blitt en protagonist i sine egne spill. Wario debuterte i spillet *[[Super Mario Land 2: 6 Golden Coins]]* til Game Boy som ble utgitt i 1992. Der var han hovedskurken og sistebossen. Stemmen til Wario blir gitt av Charles Martinet som også gir stemme til Mario, Luigi og Waluigi. Wario har fått sin egen videospillserie, bestående av *WarioWare*- og *Wario World*-spill, *[[Wario (serie)|Wario]]*-serien.

Navnet «Wario» er Marios navn blandet med det japanske adjektivet «wariu», som betyr slem. Dermed blir Wario en slags «slem Mario». Som Marios onde motstykke er Warios personlighet og narsissisme det omvendte av Marios. Wario fikk sin første hovedrolle på stasjonær konsoll i 2003-spillet *[[Wario World]]* til Nintendo GameCube. Wario er best kjent fra *[[WarioWare]]*-spillene som er blitt utgitt til en rekke Nintendo-konsoller. Wario har en kamerat som heter Waluigi, og de samarbeider ofte i *Mario*-spill, som for eksempel *[[Mario Kart: Double Dash!!]]* til GameCube. Wario har deltatt i mange spill, blant annet i *[[Super Smash Bros. Brawl]]* til Wii.
## Referanser


## Eksterne lenker
* ''WarioWare''s hjemmeside
Betel

**Betel** (ugarittisk: «Peter», «Els hus» eller «Guds hus»; hebraisk: בֵּית אֵל, også transkribert som *Pet-El, Pet-Egb, Beth El*, *Beth-El*, eller *Beit El*; gresk: Βαιθηλ; latin: *Bethel*) er det historiske navnet på stedet Beitin et stykke nord for Jerusalem. Det var en grenseby beskrevet i *[[Den hebraiske Bibelen]]* som var lokalisert mellom områdene til Benjamin og Efraim, og er også en lokalisering navngitt av patriarken Jakob ettersom det var der han drømte om en trapp opp til himmelen hvor engler steg opp og ned. 

Den amerikanske bibelforskeren Edward Robinson identifiserte stedet landsbyen Beitin med oldtidens Betel i *Biblical Researches in Palestine, 1838–52*. Han baserte denne bedømmelsen på at dens lokaliseringen passet med beskrivelser i tidligere tekster, og på de filologiske likeheten mellom det moderne og det gamle stedsnavnet, argumenterte at erstatningen av hebraiske *el* med arabiske *in* ikke var uvanlig. Guddommen som omtales i «Els hus» er El (hebraisk: אל), det er en gammel semittisk himmelgud. Navnet El ble siden benyttet generelt for gud.

Under israelittisk styre tilhørte Betel først Benjamins stamme, men ble senere erobret av Efraims stamme. Eusebius av Cæsarea og Hieronymus beskrev stedet i deres tid som en liten landsby som lå 12 romerske mil (17.8 km) nord for Jerusalem, til høyre eller øst for veien som førte til Neapolis.

Ti år etter seksdagerskrigen i 1967 ble det bibelske navnet benyttet på en israelsk bosetning, Beit El som ble bygget tilstøtende til Beitin. I flere land, særskilt i USA, er navnet gitt til en rekke lokaliseringer, se pekerside Bethel.

## Referanser


## Litteratur
* Gomes, Jules Francis (2006): *The Sanctuary of Bethel and the Configuration of Israelite Identity*, Walter de Gruyter & Co, ISBN 978-3-11-018993-3
* Bleeker, C. J.; Widengren, G. (1988): *Historia Religionum: Handbook for the History of Religions*, BRILL, ISBN 978-90-04-08928-0
* Robinson, Edward; Smith, Eli (1856): *Biblical Researches in Palestine, 1838–52: A Journal of Travels in the Year 1838*, University of Michigan

## Eksterne lenker
*
Reinhardswald

**Reinhardswald** er et skogrikt høydedrag i det nordlige Hessen i Tyskland. Området ligger vest for Weserdalen, mellom Hann. Münden og Bad Karlshafen, og har høyder opp til 472 moh. (Gahrenberg – 472,1 moh. og Staufenberg – 472,2 moh.).

Reinhardswald dekker et areal på over 200 km², og er det største, sammenhengende skogområdet i Hessen. Skogen består hovedsakelig av eik og bøk; en del av skogen brukes til utmarksbeite. Reinhardswald er nesten ubebodd, og er et av de tynnest befolkede områdene i hele Tyskland.

Noen få veier krysser skogen, og ellers er området godt tilrettelagt for turgåere, med et stort antall informasjonstavler som forteller om flora og fauna og om områdets historie. Særlig gir den lange vandringsleden Wildbahn et inntrykk av områdets karakter. De dype skogene som forekommer i Brødrene Grimms eventyr kan godt tenkes å være Reinhardswald, i og med at Wilhelm og Jacob Grimm fikk mange av sine eventyr fra informanter som bodde i området.

## Litteratur
* Hermann-Josef Rapp (red.): *Reinhardswald. Eine Kulturgeschichte*. Kassel,2002. ISBN 3-933617-12-X

## Eksterne lenker
* 
* https://web.archive.org/web/20050209082531/http://www.hessennet.de/reinhardswald/
* https://web.archive.org/web/20090901121134/http://www.landkreiskassel.de/freizeit/sehensw/reinhard.htm
Teodahad

**Theodahad** (født i Tauresium, død 536) var østgoternes konge fra 534 til 536 og var nevø av Teoderik den store gjennom hans søster. Han kan ha kommet til Italia sammen med Teoderik og var en eldre mann da han ble konge. Witiges beordret ham drept og etterfulgte ham som konge.

## Referanser


## Eksterne lenker
*
Børkdalsvegen

**Børkdalsvegen** er ei ferdselsåre over fjellet mellom Fron i Gudbrandsdalen og Svatsum i Vestre Gausdal. Fra Fronssida går vegen forbi Valsseter med setermuseum og aktivt seterbruk. Vegen passerer siden vannskillet og følger Dritudalen ned mot Gjelseter og videre langsmed Håkåsetervatnet. Fra avkjøringa til Børkdalssetrene går vegen over Svanvollane, og følger elva Lebba gjennom idylliske skogområder til Enden i Svatsum. Dette er en privat bomveg med betalingsstasjoner både ved Borgen i Fron og Enden i Svatsum.

## Kommuner og knutepunkter

## Eksterne lenker
* Børkdalsvegen (web.archive.org)
* Youpark - Bomveier - Børkdalsvegen
Rolf Døcker

**Rolf Døcker** (født 6. desember 1916 i Bergen, død 20. november 1994) var en norsk journalist, forfatter og teaterkritiker.

Han var ansatt i Bergens Tidende i store deler av sin yrkesaktive karriere.   Han skrev en rekke barne- og ungdomsbøker, inkludert: *Marius*, *En delig søndag*, *Josefine* og *Å Maria*. Døcker mottok i 1967 Kultur- og kirkedepartementets pris for barne- og ungdomslitteratur for boka *Marius*.

## Referanser
Atari

**Atari** er et amerikansk dataselskap som produserer arkadespill og spillkonsoller. Selskapet ble grunnlagt i 1972 av Nolan Bushnell som laget spilleautomaten Pong. Navnet 'Atari' er en japansk uttrykk fra brettspillet Go (se Atari (go)). Bushnell hadde Go som sitt favorittspill og syntes at Atari var et godt navn på et selskap.

Atari lanserte i 1978 sine Atari 400 og Atari 800 Personal Computers, som var spesielt innrettet mot ungdom. Maskinene hadde brukervennlige grensesnitt med vinduer, symboler og flere egenskaper fremdeles finnes i dagens operativsystemer.

## Spillkonsoller og datamaskiner

### Spillkonsoller
* Pong (1972)
* Hockey Pong (1973)
* Atari 2600 (1977)
* Atari 2700 (prototype)
* Atari 3200 (prototype)
* Atari 5200 (1982)
* Atari 7800 (1984, 1986)
* Atari XEGS (1987)
* Atari Lynx (1989)
* Atari Jaguar (1993)
*  Atari X (2017)

### Datamaskiner
* Atari 400, Atari 800
* Atari 600XL, Atari 800XL, Atari 1200XL
* Atari 65XE, Atari 130XE, Atari 800XE
* Atari ST, Atari STE, Atari STFM
* Atari MEGA ST, Atari MEGA STE
* Atari TT
* Atari Falcon
* Atari Transputer Workstation (prototype)
* Atari Portfolio (PDA)
* STacy
* STbook

## Referanser


## Eksterne lenker
* 
*
Maxis

**Maxis** er en amerikansk videospillutvikler som eies av Electronic Arts. Selskapet ble etablert i 1987 av Will Wright og Jeff Braun, og anskaffet av Electronic Arts i 1997. Maxis er kjent for simulatorspillene i det som kan omtales som ''Sim''-serien, som *[[SimCity]]*-serien (1989–2014), *[[SimEarth]]* (1990), *[[The Sims (videospill)|The Sims]]*-serien (2000–) og ''Spore'' (2008).

## Referanser


## Eksterne lenker
* 
*
Florida’s Natural Charity Championship

**Florida's Natural Charity Championship** er en golfturnering på LPGA-touren som arrangeres på Eagle's Landing Country Club i Georgia, med Nancy Lopez som vert. Turneringen har vært spilt siden 1992. Tittelsponsor er samvirkelaget Florida's Natural Growers. Den har tidligere vært kjent som SEGA Women's Championship (1992), Atlanta Women's Championship (1993&ndash;1994) og Chick-fil-A Charity Championship (1995&ndash;1999).

## Vinnere

## Eksterne lenker
* 
* Profil på LPGA.com
Michael McIndoe

**Michael McIndoe** (født 2. desember 1979 i Edinburgh, Skottland) er en skotsk fotballspiller som har spilt for åtte engelske fotballklubber. 
## Biografi
McIndoe startet sin profesjonelle fotballkarriere i Luton Town i 1998, og han debuterte for Luton i en kamp mot Wigan Athletic den 31. august 1998. Sommeren 2000 gikk han gratis til Hereford United før Yeovil Town kjøpte han for £25 000 i januar 2001. Hans første obligatoriske kamp for Yeovil var mot Boston United 17. februar 2001. Yeovil vant denne kampen 2-1, og McIndoe scoret et av Yeovils mål. 

Sommeren 2003 kjøpte Doncaster Rovers McIndoe for £50 000. Han debuterte for klubben fra South Yorkshire den 9. august 2003 i en kamp mot Leyton Orient, mens hans første mål kom i en kamp mot Bury 27. september 2003. Våren 2006 ble han lånt ut til Derby County, og han spilte sin første kamp for Derby 11. mars 2006. Etter 8 ligakamper returnerte han tilbake til Doncaster i mai 2006, men 13. juli 2006 skrev han under på en kontrakt med Barnsley.
23. november 2006 ble han lånt ut til Wolverhampton Wanderers som resulterte i at klubben kjøpte han 1. januar 2007 for £250 000.

## Karriere som spiller
Statistikk pr 23. januar 2007

## Eksterne lenker
*
Purreløk

**Purreløk**, også kalt **purre**, er en storvokst, toårig plante som ikke danner normal løk, men har lange bladskjeder og lange smale flate blad som er næringsrike.
Planten stammer fra *Allium ampeloprasum* som vokser vilt i middelhavslandene, og har blitt dyrket så langt tilbake som oldtiden.
Purre er svært hardfør og kan dyrkes i hele Norge. Vokser best i godt gjødslet og kalket jord.

Purre er svært smaksrik og benyttes i grønnsaksuppe, betasuppe, purreløksuppe og mange andre retter.

Purre er rik på jern, karoten og C-vitamin, fremst i de grønne delene.

## Eksterne lenker
*
Kirov oblast

**Kirov oblast** er en oblast øst i den europeiske delen av Den russiske føderasjon, og er et føderasjonssubjekt. Den grenser til Arkhangelsk oblast og Komi i nord, Perm kraj i nord og øst, Udmurtia i øst og Tatarstan, Mari El, Nizjnij Novgorod oblast, Kostroma oblast og Vologda oblast i vest.

## Befolkning
Den eneste større byen er hovedstaden Kirov, med 473 700 innbyggere. De største etniske grupper ved folketellingen i 2010 var:
*Russere: 89,4 %
*Tatarer: 2,7 %
*Mariere: 2,2 %
*Udmurter: 1,0 %

## Referanser


## Eksterne lenker
*
Nikolaj Sjaklein

**Nikolaj Ivanovitsj Sjaklein** (russisk: Николай Иванович Шаклеин) (født 20. desember 1943 i Korsjunikha, Russland, død 16. mai 2023) var guvernør for den russiske oblasten Kirov fra 14. januar 2004 til 15. januar 2009. Han var gift, og hadde en sønn.

## Referanser


## Kilder
*  Kirov oblasts offisielle nettside 
*  Russia Profile
*  Rulers

## Eksterne lenker
*
Sosial markedsøkonomi

**Sosial markedsøkonomi** er en næringspolitisk modell utformet av Alfred Müller-Armack og Ludwig Erhard, gjennomført i daværende Vest-Tyskland fra og med 1948 av Konrad Adenauers kristendemokratisk dominerte regjering. I 2007 ble sosial markedsøkonomi ved Lisboatraktaten oppført som ett av målene for Den europeiske union. Sosial markedsøkonomi hviler idémessig på et liberalt grunnlag, ordoliberalismen, men står i motsetning til nyliberalismen, og kjennetegnes av å integrere liberale mål med katolsk sosial tenkning og den ikke-kommunistiske og demokratiske tradisjonen innen sosialismen.

## Begrep
Den sosiale markedsøkonomi bygger på ordoliberalismen som krever at staten aktivt skal sikre at det finnes en funksjonsdyktig konkurranse i markedet. I forhold til ordoliberalismen utvider den sosiale markedsøkonomien statens oppgaver i næringspolitikken og betoner i tillegg sosialpolitiske mål. Ved utformingen av den sosiale markedsøkonomi forsøkte man å oppnå mål og løsningsforslag i liberalismen, den kristelige sosiallære og den frie sosialismen, det siste i motsetning til kommunismen. Det finnes ingen strenge retningslinjer for modellen. Den er dermed mer omfattende og mer elastisk som politisk retning betraktet, enn den opprinnelige ordoliberalismen. 

Sett fra en etisk synsvinkel er den sosiale markedsøkonomi grunnleggende solidarisk.

## Gjennomføring
Sosial markedsøkonomi ble iverksatt i Vest-Tyskland av Konrad Adenauers kristeligdemokratiske regjering, og ble særlig preget av næringsminister Ludwig Erhard.  

Det teoretiske grunnlag for den sosiale markedsøkonomi var ordoliberalismen slik den ble grunnlagt av Walter Eucken og Franz Böhm på 1930-tallet. Økonomer som bidro til innføringen av den sosiale markedsøkonomi i praktisk politikk, var Alfred Müller-Armack og Wilhelm Röpke. 

Ved Lisboatrakten i 2007 Artikkel 2 pkt. 3 ble den sosiale markedsøkonomi innført som et av målene til Den europeiske union, med følgende offisielle danske tekst:

## Referanser


## Eksterne lenker
* Initiative Neue Soziale Marktwirtschaft
* The Social Market Economy
* Essay on Germany's Social Market Economy  
* Short Definition from the ''Economist''
Andrew av Wyntoun

**Andrew av Wyntoun** (født  ca. 1350, død ca. 1423) var en forfatter av en lang metrisk (på vers) historie om Skottland som ble kalt  *Orygynale Cronykil om Skottland* (= *Den originale krøniken om Skottland*). Andrew var canon regular (religiøs geistlig) ved St. Andrews og prior ved St Serf's i Lochieven.

Andrew skrev krøniken på forespørsmål av sin velynder, Sir John of Wemyss, og det eldste bevarte manuskriptet av arbeidet er fortsatt oppbevart på Wemyss-familiens eie på Wemyss Castle i Fife. Emnet er Skottlands historie fra den mytiske perioden (derfor epitetet «original» i tittelen) og fram til kong Jakob I av Skottlands tiltredelse i 1406. De tidligste bøkene har ingen historisk verdi, men de siste har bestått prøven mot samtidige opptegnelser. Verkets filologiske interesse er stor ved at svært få verk fra denne perioden og ingen tilsvarende av dens størrelse er bevart i dens opprinnelige dialekt. Krøniken er også bemerkelsesverdig ved at den inneholder en av de aller første omtaler av den berømte eller beryktede røveren Robin Hood.

Teksten er bevart i åtte bøker, hvor tre er i British Library ved Royal (17 D xx.), Cottonian (Nero D. xi.) og Lansdowne (197); to er i det skotske biblioteket Advocates' library, Edinburgh (1923 og 1924), og ett ved Wemyss Castle (u.s.); ett i universitetsbiblioteket ved St Andrews, og ett som er i eie hos Mr John Ferguson, Duns, Berwickshire. Den første utgaven av krøniken, basert på manuskriptet fra Royal, ble publisert av David Macpherson i 1795, den andre utgaven ved David Laing i serien «Scottish Historians» (1872). Begge ble avløst av F.J. Amours (red.) *The Original Chronicle of Andrew of Wyntoun* (*Den originale krøniken av Andrew av Wyntoun*), Edinburgh: Blackwood, 1903-14, som fortsatt er standardutgaven.

## Eksterne lenker
* Wyntouns ''Orygynale Cronykil of Scotland'' (blabok), og som ren tekst, ved *Archive.org*
* The Robin Hood passage ved nettstedet TEAMS for middelaldertekster.
Mansardtak

**Mansardtak** er et skråtak som er knekket i to soner, den nederste brattere og gjerne avbrutt med vinduer på den bratte delen, noe som skapte ekstra brukbart innvendig areal i loftetasjen. Taket kan være to- eller firesidig. 

Konstruksjonen har fått navnet etter den franske arkitekt François Mansart (1598–1666), men også hans søsters sønnesønn Jules Hardouin-Mansart (1646–1708) bygget i denne stilen.

Taket ble senere populært i Frankrike som en måte å slippe deler av boligbeskatningen på. Den skulle ikke betales for den del av huset som lå over nederste takgesims, og man fikk dermed en skattefri nesten komplett etasje.

Et tidlig eksempel på mansardtak i Norge finnes på Austråttborgen (1654–1657).

## Se også
* Seteritak

## Litteratur
*
Liste over land etter HDI (2014)

:*Denne listen er basert på rapporten fra 2014. Se [[Liste over land etter HDI etter år]] for andre tilgjengelige år*

Dette er en **liste over [[Liste over stater|land]] etter ''[[Human Development Index]]'' (HDI) per 2014**, som beskrevet i FNs *Development Programme Report 2014*. Rapporten for 2014 har tittelen «Sustaining Human Progress: Reducing Vulnerabilities and Building Resilience».

## Om HDI
HDI er en engelskspråklig forkortelse for *Human Development Index* (norsk: *Måleskala for menneskelig utvikling*). HDI brukes på samme måte som bruttonasjonalprodukt (BNP) for å måle velstand i land. Mens BNP kun måler økonomiske kilder, sies HDI å gi et mer komplett bilde, da det i tillegg til økonomi inkluderer utdanningsnivå og forventet levealder.

HDI ble utviklet av den pakistanske økonomen Mahbub ul Haq (1934&ndash;1998) og har siden 1990 blitt brukt i FNs årlige rapport *Human Development Report*. HDI angis på en skala fra 0 til 1, hvor 1 er best. 
__TOC__
## Komplett liste over land
*  = forbedret plassering.
*  = ingen endring.
*  = nedgang i forhold til fjoråret.
* Likt tall i tabellene nedenfor tilsier ikke automatisk delt plassering da FN benytter seks desimaler i sine tall

### Veldig høy utviklingsgrad

### Høy utviklingsgrad

### Middels utviklingsgrad

### Lav utviklingsgrad

## Liste over land etter kontinent
### Afrika

### Nord- og Sør-Amerika

### Asia og Oseania

### Europa

## Andre lister uavhengig av verdensdel

### Medlemmer i Den arabiske liga

### Samveldet av nasjoner

### Europarådet

### Øst-Asia og Stillehavslandene

### EU

### Latin-Amerika

### Midtøsten og Nord-Afrika

### OECD

### OPEC

### Den sørasiatiske regionale samarbeidsorganisasjonen

## HDI etter region og gruppe

## Land som ikke er med i den siste rapporten

## Tidligere førsteplasser
Disse landene har ligget øverst på listen de årene indeksen har blitt oppdatert.

* 2013: Norge
* 2011: Norge
* 2010: Norge
* 2007: Norge
* 2006: Norge
* 2005: Island
* 2004: Norge
* 2003: Norge
* 2002: Norge
* 2001: Norge
* 2000: Canada
* 1999: Canada
* 1998: Canada
* 1997: Canada
* 1996: Canada
* 1995: Canada
* 1994: Canada
* 1993: Japan
* 1992: Canada
* 1991: Japan
* 1990: Canada
* 1985: Canada
* 1980: Sveits

## Se også
* HDI
* Liste over land etter HDI fra 2005
* Liste over land etter HDI fra 2006
* Liste over land etter HDI fra 2007
* Liste over land etter HDI fra 2010
* Liste over land etter HDI fra 2011
* Liste over land etter HDI fra 2013
* Liste over land etter HDI fra 2014
* Liste over land etter HDI fra 2020

## Fotnoter


## Referanser


## Eksterne lenker
*  «Sør reiser seg – menneskelig framgang i en mangfoldig verden»
*  Arkiv over tidligere rapporter
Katolsk sosiallære

**Katolsk sosiallære** er et begrep som omfatter den lære Den katolske kirke har stått for innen alle områder som omhandler det kollektive aspekt ved menneskeheten siden midten av det 19. århundre. Selv om kirkens lære i mange tilfeller er eldre, ble den bearbeidet til en systematisk tilnærmelse til sosiale spørsmål først etter at marxismen og andre sosialistiske bevegelser fikk øket tilslutning etter den industrielle revolusjon.

Selv om kirken ikke gir noen bestemt politisk retning sin støtte, hevder den at dens lære også gjelder på det offentlige (politiske) området, ikke bare det private.

Kristeligdemokratiet, en politisk bevegelse i flere europeiske land, bygger i vesentlig grad på katolsk sosiallære. Den har også påvirket mange andre politiske bevegelser i varierende grad i andre kristne land, også i land som ikke er katolske.

Blant fundamentale prinsipper i katolsk sosiallære kan nevnes:

*Menneskelivet er hellig og hvert enkelt menneskes menneskeverd må anerkjennes
*Alle mennesker har grunnleggende menneskerettigheter, deriblant retten til liv. Den katolske kirke tar avstand fra abort, dødsstraff og eutanasi fordi mennesker ikke har rett til å ta andre menneskers liv.
*Rett til mat, arbeid, husvære og helsetjenester er et viktig mål. Kirken tror ikke på absolutt eiendomsrett, og anser det som teoretisk riktig og moralsk å ødelegge eiendom som blir brukt på en ond måte av andre, og riktig at en stat omfordeler eiendom på en rettferdig måte. Kirken tror ikke på regimers absolutte rettigheter.
*Solidaritet og medlidenhet med fattige: Et samfunn kan dømmes utfra hvordan det behandler sine svakeste. Dette gjelder også i det internasjonale samfunnet. Kirken har flere ganger bedt om at lån til utviklingsland blir ettergitt. Urettferdige systemer og strukturer må endres.
*Økonomisk rettferdighet: Arbeidere har rett til arbeid, til en inntekt de kan leve av og til å danne fagforeninger. Selv om katolsk lære går imot kollektivistiske systemer som kommunisme og nasjonalsosialisme, og opprettholder støtten til eiendomsrett begrenset av sosial sikkerhet, går den også imot laissez-faire. Denne overbevisningen er tett knyttet til medlidenheten med de fattige.
*Menneskene har plikt til å beskytte miljøet 
*Nedrustning og avvisning av krig: Kirken anser tilfellene hvor bruk av militærmakt er berettiget som svært begrensede.
*Staten har en positiv moralsk rolle å spille.
*Subsidiaritetsprinsippet innebærer at beslutninger skal tas på det laveste nivået det er praktisk.
*Ytringsfrihet: Kirken støtter ikke noen absolutt form for ytringsfrihet. Å krenke andre mennesker er ingen rettighet.

## Referanser
Solomon R. Guggenheim

**Solomon Robert Guggenheim** (født 1861 i Philadelphia, død 1949) var en amerikansk industrileder, kapitalist, kunstsamler og filantrop. Han kom fra en velstående gruvedriftsfamilie og grunnla selv Yukon Gold Company i Alaska. Da han trakk seg tilbake i 1919 viet han seg til sin interesse for kunst, og i 1937 grunnla han Solomon R. Guggenheim Foundation til støtte for moderne kunst.

## Se også
* Guggenheim Museum

## Referanser
Apache (sykkel)

**DBS Apache Cross**, populært kalt **Apache**, var en populær guttesykkel i Norge på 1970-tallet. Den ble produsert av Jonas Øglænd under merkenavnet Den Beste Sykkel mellom 1972 og 1980. Syklene har i ettertid vært ettertraktet av samlere.

Den engelske sykkelen Raleigh Chopper ble produsert fra 1960-årene til 2005 og har et lignende utseende, begge er eksempler på såkalte wheelie bikes.

## Historie
Sykkelen var en videreutvikling av Crossmaster, som i likhet med Apache hadde et langt sykkelsete etter modell av motorsykkelsaler. Øglænd gikk med Apache et steg lenger, med rygglene og «chopper»-styre, i tillegg til dekaler med motiv inspirert av amerikanske urfolk. Syklene var å få i tre størrelser. 15", 17" og 18" (det ble også laget noen 12", men det var ytterst få). Tilgjengelig  ekstrautstyr var blant annet speedometer, vimpel, skvettlapp, speil og horn.

Apachesyklene hadde tre-trinns navgir, med en stor T-formet girspake plassert på rammen. Etter 1976 kom sykkelen med en litt lavere sal, og girspaken på rammen ble byttet ut med et vanlig håndgir som var plassert på styret. I 1978 kom syklene med lås som var sveiset fast i ramma.

Inspirert av suksessen med Apache lanserte DBS Tomahawk som var en enda mer outrert choppervariant med mindre forhjul, større styre, høyere rygglene og rammeplassert girspake lik de første Apachesyklene.

I 1981 ble en ny utgave av Apache lansert under navnet «DBS Junior Cross». Denne modellen hadde litt annerledes dekor.

I 1997 gjenopptok DBS produksjonen av Apache uten å oppnå særlig suksess.

I 2019 lanserte Posten Norge et frimerke med motiv av Apache.

## Bildegalleri

SANDNES BIBLIOTEK Public Library Norway Interior Sykkelutstilling Øglænd DBS Apache sal bukkehornstyre Historical bicycle Wheelie banana bike 1970s (2021-11-03) IMG 3706.jpg|En DBS Apache utstilt i Sandnes bibliotek. 
SANDNES BIBLIOTEK Public Library Norway Interior Sykkelutstilling Øglænd DBS Apache sal bukkehornstyre Historical bicycle Wheelie banana bike 1970s etc (2021-11-03) IMG 3717.jpg
Sandnes bibliotek Public Library Norway Interior Sykkelutstilling JONAS ØGLÆND DBS APACHE bicycle Wheelie banana chopper bike 1970s bakhjul Nokia Pager tire kjedekasse pedal etc (2021-11-03) 3758.jpg
SANDNES BIBLIOTEK Public Library Norway Interior Sykkelutstilling Øglænd DBS Apache sal Kombi Historical bicycles Wheelie banana bike small-wheel folding city-bike 1970s etc (2021-11-03) IMG 3704.jpg|En DBS Apache på veggen sammen med en DBS Coccinella Kombi.


## Referanser


## Eksterne lenker
* Erindringsartikkel om Apache cross i *[[Telemarksavisa]]*
* Bilde av en DBS Apache med mye utstyr hos DigitaltMuseum
* Bilde av en 1997-utgave av DBS Apache hos DigitaltMuseum
Årets fotballspiller i Danmark

**Årets fotballspiller i Danmark** er blitt kåret siden 1961. Prisen ble innstiftet etter en idé fra Knud Lundberg. Han var, foruten en aktiv idrettsmann innen flere disipliner, også sportsredaktør i magasinet Social-Demokraten, senere Aktuelt.

I 1989 overtok Spillerforeningen kåringen, dog er Ekstra Bladet kommet med i arrangementet fra 1998. I perioden 1989-1994 ble det utdelt 2 årlige priser av henholdsvis Aktuelt og Spillerforeningen. De av disse årene hvor det kun er oppført én vinner, har samme spiller vunnet begge kåringene.

## Regler for avstemmingen
Medlemmene av Spillerforeningen står for valget av Årets fotballspiller. Først nominerer samtlige lag i Danmarksturneringen inntil 10 spillere til tittelen. De fem spillere med flest stemmer nomineres, og hver spiller i SAS Ligaen, 1. divisjon og 2. divisjon mottar en stemmeseddel, hvor de kan stemme på en av de nominerte.

## Prisvinnere
Prisvinnere som følger:

### Menn

### Kvinner

## Referanser
Down

**Down** kan vise til:

* Down (grevskap), tradisjonelt grevskap i Nord-Irland
* Down (distrikt), distrikt i Nord-Irland
* Down (band), amerikansk heavy metal-band
* Down (film), en amerikansk film fra 2001
* John Langdon Down, legen som først beskrev Downs syndrom

*Down* er også en vanlig skrivefeil for stedet Downe i England
Sweet Injections

***Sweet Injections*** er et det fjerde albumet til Bertine Zetlitz. Det ble utgitt 24. februar 2003 på plateselskapet EMI.

## Sporliste

# «For Fun»
# «Sickest Girl»
# «Twisted Little Star»
# «Blow Over»
# «Girl Like You»
# «Wild Kisses»
# «Piper Piper»
# «Chainsaw»
# «So Beautiful»
# «Death In Her Room»
# «Let Armies Loose»
# «Slowly»

## Singelhiter
*«Girl Like You»
*«Twisted Little Star»

## Eksterne lenker
*
Erlend Aas

**Erlend Aas** (født 1957) er en norsk forfatter. 

Aas vant en skandinavisk barne- og ungdomsbokkonkurranse med *Fingerens bok*, som også oppnådde en østerriksk ungdomsbokpris. I 1997 ble Aas den første mottakeren av Bjørnsonstipendet. Han fikk prisen for romanen *Veis ende*.

## Utgivelser
### Barnebøker
* *Katten som rimer på natt. Vers og prosadikt*, 1995.

### Ungdomsbøker
* *Fingerens bok*, 1992.

### Romaner
* *Veis ende*, 1997.

## Eksterne lenker
* Digitaliserte bøker av Erlend Aas i Nasjonalbiblioteket.
Flyselskap

**Flyselskap** er et luftfartsforetak som transporterer personer og/eller gods i fly mot vederlag/betaling. Offisielt heter dette **ervervsmessig luftfart** med fly. Flyselskaper leier eller eier sine fly som de bruker til å tilby disse tjenestene, og de kan danne partnerskap eller allianser med andre flyselskap for å dra felles nytte av samarbeidet.

## Industrioversikt
Flyselskaper varierer i størrelse fra de som har ett fly, til store internasjonale selskaper som har hundrevis av fly. Tjenestene som tilbys av flyselskaper kan kategoriseres som transkontinentale, intrakontinentale, regionale eller innenriks, og de kan operere som faste ruter eller charterflyvninger.
Steinar Løding

**Steinar Johan Løding** (født 1950) er en norsk forfatter.

I 1998 fikk Løding Bjørnsonstipendet for verket *Jernalderdrøm. Første bok. Flukten til Ninive*. En oppfølger til denne ble utgitt i april 2008 (*Jernalderdrøm. Andre bok. Og. Forsøk på en poetikk*).

Løding har også jobbet på psykiatrisk sykehus og som lastebilsjåfør.

## Bibliografi
* *Glomma brenner* &ndash; roman (1982)
* *Erindringens tre* &ndash; roman (1992)
* *Jernalderdrøm. Første bok. Flukten til Ninive* &ndash; roman (1997)
* *Jernalderdrøm. Andre bok. Og. Forsøk på en poetikk* &ndash; roman (2008)

## Priser
* Gyldendals legat 1992, for *Erindringens tre*
* Bjørnsonstipendet 1998, for *Jernalderdrøm: Flukten til Ninive*

## Referanser


## Eksterne lenker

* Anmeldelse av ''Jernalderdrøm: Flukten til Ninive'' i Vinduet
* Anmeldelse av ''Jernalderdrøm: Flukten til Ninive'' i Dagbladet
* Anmeldelse av ''Jernalderdrøm: Flukten til Ninive'' i Dag og Tid
* Forfatterside hos gyldendal.no
* Digitaliserte bøker av Løding hos Nasjonalbiblioteket.
Småkadaverfluer

**Småkadaverfluer** er en liten familie av små, mørke fluer. Bare fire arter er beskrevet, to av dem er også funnet i Norge.

## Utseende
Knøttsmå til små fluer (1-2,5&nbsp;mm lange), mørke på farge. 
Hodet er ganske stort med store, runde fasettøyne. Ved innerkanten av hvert fasettøye sitter det tre kraftige, bakoverrettede børster. Punktøynene i pannen er store og omgitt av kraftige børster. Bak punktøynene sitter et par kraftige, utovverrettede børster (*postocellare*). Antennene er av vanlig fluetype, tre-leddete, leddene er uvanlig sterkt hårete og det andre leddet har flere kraftige børster. Antennebørsten (*arista*) sitter på oversiden av det tredje leddet nær roten, er forholdsvis kraftig og hårete. Langs underkanten av hodet, under fasettøynene, sitter det en rekke av fire kraftige børster, men de har ikke noen stor kinnbørste (*vibrissa*). Munndelene er av vanlig fluetype, små, vanligvis ikke synlige fra siden.
Brystet (thorax) er matt skinnende med flere kraftige børster. Vingene er forholdsvis korte og brede, med kraftige årer, uten fargeflekker. Beina er korte og kraftige, men uten noen påfallende fortykkede ledd. Fremlåret (*profemur*) har en rekke av lange børster på undersiden. Bakkroppen er forholdsvis kort og sylindrisk.
Larvene er av vanlig flue-maggot-type, uten bein eller tydelig hodekapsel, tilspisset i forenden.

## Levevis
Disse fluene er knyttet til råtnende materiale, enten møkk, sopp eller kadavere. *Acartophthalmus bicolor* ble funnet tallrik på en død slange, og *A. nigrinus* på råtnende sopp. Hannene blir gjerne funnet på en matressurs, der de forsvarer et territorium og venter på besøkende hunner. Hannene løper rundt og vifter med vingene for å markere territoriet. Larveutviklingen går raskt, og det kan ta omtrent to uker fra egg til puppe.

## Systematisk inndeling

* Ordenen tovinger, **Diptera**
** Underordenen høyere fluer, **Cyclorrhapha**
*** Gruppen **Schizophora**
**** Overfamilien **Opomyzoidea**
***** Familien **småkadaverfluer** Acartophthalmidae Czerny, 1928
****** Slekten ***Acartophthalmus*** Czerny, 1902
******* ***Acartophthalmus bicolor*** Oldenberg, 1910  – finnes i Norge
******* ***Acartophthalmus nigrinus*** (Zetterstedt, 1848)  – finnes i Norge
******* ***Acartophthalmus pusio*** Frey, 1947  – funnet i Sverige og Finland, foreløpig ikke i Norge

## Referanser




## Kilder
* Papp, L. og Ozerov, A.L. 1998. Family Acartophthalmidae. I: Papp, L. og Darvas, B. (red.): *Contributions to a Manual of Palaearctic Diptera.* 3: 227-232. Science Herald, Budapest.

## Eksterne lenker
* 
* Nettressursen Fauna Europaea, utbredelsesdatabase for europeiske dyr.
Seattle Pacific University

**Seattle Pacific University** er et religiøst universitet lokalisert i Seattle, Washington, USA. Det ble grunnlagt i 1891.

Det var i alt 3&nbsp;830 studenter og 364 vitenskapelig ansatte her i 2006, og skolepengene dette året var US$ 23&nbsp;391 for alle studenter. Det gis eksamener opptil doktorgrad (Ph.D).

## Referanser


## Eksterne lenker
*
Gilde

**Gilde** (av norrønt *gildi*) betyr egentlig «betaling», men har i vår tid også fått andre betydninger.

* Gilde (akevitt), norsk brennevin
* Gilde (forening), begrepets opprinnelige betydning. Gildet var en sosial og religiøs sammenslutning, utbredt over hele Nord-Europa i middelalderen.
* Fest, gjestebud
* Laug &ndash; en interesseorganisasjon for kjøpmenn og håndverkere fra middelalderen
* Gilde Norsk Kjøtt &ndash; et norsk samvirkekonsern for produksjon av kjøtt
Georg Riedel

**Georg Martin Ludvig Riedel** (1934–2024) var en svensk jazzmusiker (kontrabass) og komponist.

## Liv og virke
### Bakgrunn
Georg Riedel ble født i Karlsbad (Karlovy Vary) en bøhmisk-tysk familie i det overveiende tysktalende område i nordvestre Tsjekkoslovakia. Hans mor var jødisk, og familie emigrerte til Sverige for å komme seg unna nazistene da Georg var fire år gammel. I skolealderen begynte han i Stockholms folkeskolers sangklasser.

Etter å først ha spilt fiolin gikk han over til å traktere kontrabassen. Han studerte komposisjon og kontrabass ved Kungliga Musikhögskolan.

### Karriere
I 1948 grunnla han sammen med Lasse Bagge og Rune Öfwerman gruppen *Boogie Bop Six*.

Georg Riedel er særlig kjent for sin filmmusikk til svenske familiefilmer basert på bøker av Astrid Lindgren, blant annet *[[Emil]]*, *[[Pippi]]* og *[[Alle vi barna i Bakkebygrenda]]*. Flere av hans visemelodier derfra har blitt svensk folkeeie og en del av moderne svensk barnekultur. Riedel har også samarbeidet på en rekke plateutgivelser med svenske jazzartister, som Jan Johansson (på *Jazz på svenska* fra 1964), Arne Domnérus, Lars Gullin, Radiojazzbandet og Gunnar Svensson, Rune Gustafsson, samt norske Egil Johansen.  En av hans nyeste innspillinger er med Jan Lundgren (*Lockrop* fra 2006).

Georg Riedel komponerte i 1978 *Nursery rhymes* til *Filharmonins Brassensemble* og Arne Domnérus Jazzgrupp. I 1981 fremførtes hans *Concerto burlesco* av Arne Domnérus Septet, Norrköpings Symfoniorkester og ham selv som solosaksofonist. Begge musikkstykker er eksempler på hans frie bruk av de forsjkellige musiksjangere. 

I tillegg skrev Riedel en del kunstmusikk, eksempelvis en opera etter August Strindbergs *[[Hemsöborna]]* for *[[Folkoperan]]* i Stockholm, og kormusikk til tekster av Tomas Tranströmer og korverket *Passion för Jorden* (2009) til en tekst av Karin Liungman.

Georg Riedel døde den 25. februar 2024 etter en tids sykdom i en alder av 90 år.

## Filmmusikk (utvalg)
Georg Riedel har skrevet musikk til flere filmer, blant annet disse (svenske titler):

* 1964: *491*
* 1964: *Wild West Story*
* 1965: *Morianerna*
* 1965: *Nattmara*
* 1966: *Nattlek*
* 1966: *Ormen*
* 1966: *[[Yngsjömordet]]*
* 1967: *[[Roseanna (1967)|Roseanna]]*
* 1969: *[[Pippi Langstrømpe]]*
* 1970: *[[Pippi Langstrømpe på de syv hav]]*
* 1973: *[[Emil og grisungen]]*
* 1973: *Smutsiga fingrar*
* 1981: *Tuppen*
* 1986: *[[Alle vi barna i Bakkebygrenda (film)|Alle vi barna i Bakkebygrenda]]*
* 1988: *Vid vägen*

## Priser og stipend (utvalg)
* 2005: Alfvénpriset for arbeidet innan barnesongar
* 2005: Lars Gullin priset for den livslange innsatsen som jazzbassist
* 1997: Thore Ehrling-stipendet
* 1997: SKAP-stipendiet frå Föreningen Svenska Kompositörer Av Populärmusik
* 1990: Evert Taube-stipendet
* 1976: SKAP-stipendiet frå Föreningen Svenska Kompositörer Av Populärmusik

## Referanser




## Eksterne lenker
* 
* 
* 
* Hugo Alfvénsällskapet: Komponisten Georg Riedel tilldelas Alfvénpriset 2005
* Kabusa Konsthall: Jan Lundgren Georg Riedel
Hempstead

**Hempstead** har flere betydninger:

*Hempstead County, Arkansas
*Town of Hempstead, New York
*Hempstead (Town of Hempstead), New York
*Hempstead, Texas
*Hemel Hempstead, Hertfordshire
Krister Andersson

**Krister Andersson** (født 1951) er en svensk jazzmusiker (tenor-saksofon, klarinett).

## Klassisk Virtuos

Han var tidlig skolert innen klassisk musikk med kammermusikk og klarinett som hovedområde. Senere ble han influert av  Bernt Rosengren, John Coltrane og Joe Henderson, noe som gjorde at han beveget seg over til jazz-genren.

## Jazz-virtuos
 
Tidlig i sin jazz-karriere var han bl.a med på to utgivelser med den norske gitaristen Thorgeir Stubø som erstatter for sin mentor, Bernt Rosengren: *Rhythm'a'ning*, (Cadence Jazz Records, 1986), innspilt i 1983, samt *Flight*, innspilt delvis 1983 og 1985 (Hot Club Records, 1986).

## Gyllene Skivan
  
Krister Andersson har mottatt det store jazztidskriftet Orkesterjournalens utmerkelse, Gyllene Skivan to ganger for platene *Krister Andersson and Friends* (Dragon, 1986) og "About time (Flash Music)" (Dragon, 1993).  
Nasjonalt har han ellers ledet Krister Andersson Quartet (*Concord and Time*, Flash Music, 1997). Han spiller sammen med kollega og mentor Bernt Rosengren i gruppa "Summit Meeting", som har den sjeldne besetningen med to tenorsaksofoner. Her foreligger bl.a utgivelsen "Bent's Jump" (Dragon, 1993). Andersson går ikke av veien for å benytte seg av både altsaksofon og klarinett i dette ensemblet, noe som det sies han har tilsvarende gode ferdigheter på.
Med Bengt Hanson på bass, ga han ut *Catching the Moment* (Dragon, 2001).
Han har spilt i «Jess Jazz Group» (*Saxism Party*, 2004).
I gruppen DUOJ spiller han med Cecilia Jonshult vokal og Lars Jonshult bass (*Betraktelser*, 2004).

## Improvisator
Krister Andersson spiller i en moderne neo-bop stil.

## Eksterne lenker
*
Hempstead (Town of Hempstead)

**Hempstead** er et tettsted i kommunen Town of Hempstead i fylket Nassau County i delstaten New York i USA. Ved folketellingen i 2000 hadde tettstedet 56&nbsp;554 innbyggere. Hempstead er et av få afro-amerikanske områder på Long Island, og har også en større salvadoransk befolkning.
Annette Mattsson

**Annette Mattsson** (født 1959) er en norsk forfatter, bosatt i Bergen.

Mattsson debuterte i 1997 med novellesamlingen *Fotografiet*, og har senere blitt belønnet med Bjørnsonstipendet og Tanums kvinnestipend.

## Bilbliografi
* *Fotografiet* &ndash; novellesamling (1997)
* *Jeg var blitt en annen* &ndash; noveller, Gyldendal (1999)
* *Lille hjerte* &ndash; novellesamling (1999)
* *I mørket* &ndash; roman (2002)
* *Askesommer* &ndash; ungdomsroman (2003)
* *Jeg ventet på deg* &ndash; roman (2004)
* *Holde fast* &ndash; noveller, Gyldendal (2009)
* *Å dele en flamme* &ndash; noveller, Gyldendal (2011)

## Priser
* Bjørnsonstipendet 2000, for *Lille hjerte*
* Tanums kvinnestipend 2003

## Referanser


## Kilder
*Presentasjon av Annette Mattsson i Forfatterkatalogen på Forfattersentrums nettsider

## Eksterne lenker
* Annette Mattsson i NRK Forfatter
* Annette Mattsson i Dagbladet Forfatter
* Annette Mattsson i Aftenposten Alex
* Digitaliserte bøker av Annette Mattsson i Nasjonalbiblioteket
Andreas Öberg

**Andreas Öberg** (født 6. august 1978 i Stockholm) er en svensk jazzmusiker (gitar) kjent for sitt virtuose spill innen sigøynerjazz. 

Öberg har utdannelse fra 
Sødra Latins Gymnasium (1994–97) og Kungliga Musikaliska Akademien (1998–2002).  Han var i Peter Johannesson band (1996).
På norske Hot Club Records har han utgivelser med Jimmy Rosenberg og Jon Larsen, og Yorgui Loeffler og Ritary Gaguenetti (*Andreas, Ritary & Yourgui*, 2004) og som solist (*Young Jazz Guitarist*, 2005; *Solo*, 2006), samt DVD med Marian Petrescu.
I 2004 etablerte han Hot Club de Suede med Hampus Lundgren, bass, og Gustav Lundgren, gitar.  I 2005
har han egen kvartett som innbefatter Marian Petrescu, piano, Jörgen Smeby, bass, og Robert Ikiz, trommer.
Internasjonalt har han samarbeidet på utgivelser og turneer med bl.a. Jimmy Rosenberg,
Putte Wickman, Joey De Francesco, Mark Murphy.
Han er mottaker av Jazzclub Fasching Award 2002, Albin Hagstrøms stipend 2003, Gevaliaprisen 2004.  I 2006 ga han ut læreboken «Gypsy Jazz».

## Eksterne lenker
* 
* andreas-oberg.com
Zagreb erkebispedømme

**Zagreb** er et katolsk erkebispedømme i Kroatia.

Det ble opprettet som bispedømme i 1093. 11. desember 1852 ble det opphøyet til erkebispedømme. Bispedømmene Požega og Varaždin ble utskilt fra erkebispedømmet 5. juli 1997.

I 2004 bodde det nesten halvannen million katolikker i erkebispedømmet, noe som utgjør en andel på 89&nbsp;% av befolkningen. Erkebispedømmet hadde 312 menigheter og beskjeftiget totalt 722 prester.

## Overhyrder
*Juraj Haulík Váralyai (1837–1869)
*Josip Mihalovic (1870–1891)
*Giorgio Posilovic (1894–1914)
*Anton Bauer (1914–1937)
*Sal. Alojzije Stepinac (1937–1960)
*Franjo Šeper (1960–1969)
*Franjo Kuharic (1970–1997)
*Josip Bozanic (1997–)
## Eksterne lenker
*
Tanums kvinnestipend

**Tanums kvinnestipend** ble delt årlig ut til en kvinnelig forfatter i begynnelsen av sin litterære karriere. Den Norske Forfatterforening utnevnte mottakerne, og stipendet ble opprettet i anledning foreningens 100-årsjubileum i 1993. Stipendet var på 50&nbsp;000 kroner, og ble gitt fra Tanum bokhandel.

Tanums kvinnestipend ble delt ut siste gang i 2020 og nedlagt i 2021 i forbindelse med nedleggelsen av den siste Tanum-butikken.

## Vinnere
*1994 &ndash; Aud Korbøl
*1995 &ndash; Tone Hødnebø
*1996 &ndash; Beate Grimsrud
*1997 &ndash; Merethe Lindstrøm
*1998 &ndash; Hanne Ørstavik
*1999 &ndash; Anne Oterholm
*2000 &ndash; Anne Bjørkedal
*2001 &ndash; Torunn Borge
*2002 &ndash; Inghill Johansen
*2003 &ndash; Annette Mattsson
*2004 &ndash; Cathrine Grøndahl
*2005 &ndash; Marita Fossum
*2006 &ndash; Adelheid E. Gulbrandsen 
*2007 &ndash; Gunnhild Øyehaug
*2008 &ndash; Silje Vethal
*2009 &ndash; Ingvild Burkey
*2010 &ndash; Gøhril Gabrielsen
*2011 &ndash; Ingrid Storholmen
*2012 &ndash; Kristin Berget
*2013 &ndash; Kristin Auestad Danielsen
*2014 &ndash; Bergljot K. Nordal
*2015 &ndash; Kjersti Kollbotn
*2016 &ndash; Hanna Dahl
*2017 &ndash; Anne Helene Guddal
*2018 &ndash;  Aina Villanger
*2019 &ndash; Maria Kjos Fonn
*2020 &ndash; Hedda Robertsen

## Referanser
Sædleder

**Sædleder** frakter sæd fra bitestiklene til sædblærene, hvor sæden tilsettes sædvæske som inneholder næring til sædcellene, fra sædblærene til prostatakjertelen, hvor de går sammen med urinrøret.
Putte Wickman

**Hans Olof «Putte» Wickman** (født 10. september 1924 i Falun, død 14. februar 2006 i Grycksbo) var en svensk jazzmusiker (klarinett, autodidakt), ansett for å være en av de ledende utøvere av instrumentet innenfor jazz.  

Den Artie Shaw- og Benny Goodman-inspirerte Putte var med i Andys Orkester i hjembyen Borlänge fra 1943, i fiolinisten Hasse Kahn (født 1923) sitt orkester i 1944, i Arthur Österwall (1910–90) sitt orkester samtidig, hvorpå han startet egen sekstett som opptrådte mye på jazzscenen Nalen, og blant annet hadde med Reinhold Svensson (1919–68) på piano.  I 1949 var han i «Parisorkestern», et svensk stjernelag som turnerte Paris. På denne tiden skrev han også filmmusikk (*Kärlek, solsken och sång*, 1948; *Kvinnan som forsvann*, 1949).

Han samarbeidet også med de amerikanske Red Mitchell og John Lewis (*Stockholm '81*, 1981; *Slukefter blues*, 1984), med Arne Domnérus (*Happy Together*, 1995).
Av notabiliteter han samarbeidet med internasjonalt kan nevnes John Lewis, Stan Getz, Charlie Parker, Lee Konitz, Anita O'Day, Toots Thielemans, Dexter Gordon, Tony Scott, Benny Bailey, Roger Kellaway.

Han gjestet Nesodden i 1984, der han spilte med John Bevan sitt store band. Da Ski storband fylte 15 år i 1991 var han invitert. I 2000 bidro han på Silje Nergaard sitt album Port of Call. Han skulle ha holdt konsert i Oslo Konserthus den 15. februar 2006, men døde dagen før.

Rundt 1970 begynte et engasjement rettet inn mot religiøs musikk, først med Svend Asmussen, Leif Asp og Lars Roos; senere i fremføringer med Göran Fristorp gitar, Jan Lundgren piano (*En sommarkonsert*, 2004).  I klassiske oppsetninger ga han ut Mozarts klarinettkvintett. Han er også hovedperson i kortfilmene *Putte på Stampen* (konsert, 1990), samt deltar i *Klarinettkungar* med Buddy DeFranco fra 1999.

Hans bidrag til sigøynerjazz er manifestert i utgivelsen med Babik Reinhardt og Ulf Wakenius fra 1999. I 2000 debuterte han i Carnegie Hall, og turnerte med Povel Ramel.
Samlealbumet *Putte 80 – Putte Wickman på Gazell* utkom i 2004.

Han var mottaker av Illis Quorum, str. 8, mottok Jussi Bjørling-stipendet 1999, Django d'Or-prisen, nominert til Jazzpar Prize og var medlem i Kungliga Musikaliska Akademien.

## Referanser


## Eksterne lenker
* 
*
Rune Gustafsson

**Rune Urban Gustafsson** (født 25. august 1933 i Göteborg, død 15. juni 2012 i Stockholm) var en svensk jazzmusiker (gitar) og komponist, kjent blant annet for filmmusikk (*Mannen som slutade röka*, 1972; *Släpp fångarne loss, det är vår!*, 1975; *Söndagsbarn*, 1992).  

Hans tidlige profesjonelle karriere var med trommeslager Nils Bertil Dahlander i Göteborg, hvorpå han flyttet til Stockholm på 1950-tallet for samarbeid med Putte Wickman (*Swedisk Jazz Kings*, EP, 1957) og i Arne Domnérus' Radiobandet og Radiojazzgruppen og ble en mye brukt studiomusiker. Hans første viktige utgivelse var *Young Guitar* (Metronome, MLP 15072, 1961) med Arne Domnérus, Jan Johansson, Jimmy Woode, Bjarne Nerem, Börje Fredriksson og Jan Allan.

*Rune at the Top* utkom i 1969, og inkluderte blant andre norske Jon Christensen på trommer. Han spilte med Arne Domnérus' i duo (*Dialog*, 1972) og hans ulike orkestre, med Jan Johansson, Georg Riedel, Cornelis Vreeswijk, Ulf Johansson, Andreas Öberg med flere. På hans egen *Rune Gustafsson himself plays Gilbert O'Sullivan* (1973) spilte han med Egil Bop Johansen, som var en av hans ofte brukte medspillere, også på *Killing me Softly* (1973) og *Move* (1977).

Hans *On a Clear Day* (Sonet, SLP 2581, 1976) hadde blant andre Red Mitchell og Duke Ellingtons trommeslager Ed Thigpen medvirkende.  Med albumet *Move* (Sonet, 1977) fikk han utmerkelsen Gyllene Skivan.  Han spilte med Zoot Sims på to plater, derav *In a sentimental mood*, som ble Zoot Sims' siste.

Av norske partnere kan nevnes hans bidrag på Jan Eggums debutalbum (1975), med Sandviken Big Band (*Live 30 Years In Business*, 1999), og Det Norske Kammerkor (*Jonas Ørstavik, World Tour*, Kirkelig Kulturverksted, 2006).

## Priser og utmerkelser (utvalg)
* 2004 – Guitarpeople's Prize 
* 2001 – Thore Erhling Stipendiet 
* 1997 – Albin Hagströms Minnespris

## Referanser


## Eksterne lenker
* 
*